b"\n_START_ARTICLE_\nBao\xc5\xa1i\xc4\x87i\n_START_SECTION_\nZgodovina\n_START_PARAGRAPH_\nNaselje se prvi\xc4\x8d omenja leta 1351 v listini srbskega carja Du\xc5\xa1ana. Cerkev sv. Nikole, ki je bila obnovljena 1802 ima ikonostas postavljen leta 1805. Na hi\xc5\xa1i poleg pomola je vgrajena spominska plo\xc5\xa1\xc4\x8da francoskemu pisatelju Pierru Lotiju (s pravim imenom Julien Viaund), ki je kot pomorski \xc4\x8dastnik mnogo potoval in leta 1880 \xc5\xbeivel v Bao\xc5\xa1i\xc4\x87ih. Svoje \xc5\xbeivljenje tu je opisal v povesti Paskala Ivanovi\xc4\x87 (Pasquala Ivanpvitch), ki je iz\xc5\xa1la v knjigi Fleurs d'ennui (Pariz, 1883), ter v svojem Dnevniku. V zaselku Lug oddaljenem okoli 1 km od obale je v hi\xc5\xa1i pomorskega kapitana Miroslava \xc5\xa0tumbergeja zbrana Muzejska zbirka, ki vsebuje kulturno-zgodovinske, etnografske in pomorske predmete zbrane v raznih de\xc5\xbeelah ter zbirko ladijskih modelov."